stanford-oval/wikipedia huggingface dataset:
חוסה מנואל מורנו
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1935 | ריבר פלייט | ארגנטינהליגת העל הארגנטינאית | 13 | 5 |
| 1936 | ריבר פלייט | ארגנטינהליגת העל הארגנטינאית | 33 | 24 |
| 1937 | ריבר פלייט | ארגנטינהליגת העל הארגנטינאית | 31 | 32 |
| 1938 | ריבר פלייט | ארגנטינהליגת העל הארגנטינאית | 31 | 24 |
| 1939 | ריבר פלייט | ארגנטינהליגת העל הארגנטינאית | 24 | 20 |
| 1940 | ריבר פלייט | ארגנטינהליגת העל הארגנטינאית | 33 | 16 |
| 1941 | ריבר פלייט | ארגנטינהליגת העל הארגנטינאית | 28 | 14 |
| 1942 | ריבר פלייט | ארגנטינהליגת העל הארגנטינאית | 29 | 10 |
| 1943 | ריבר פלייט | ארגנטינהליגת העל הארגנטינאית | 23 | 6 |
| 1944 | ריבר פלייט | ארגנטינהליגת העל הארגנטינאית | 8 | 4 |
| 1944/1945 | קלוב אספניה | מקסיקוליגת העל המקסיקנית | 21 | 7 |
| 1945/1946 | קלוב אספניה | מקסיקוליגת העל המקסיקנית | 20 | 4 |
| 1946 | ריבר פלייט | ארגנטינהליגת העל הארגנטינאית | 13 | 8 |
| 1947 | ריבר פלייט | ארגנטינהליגת העל הארגנטינאית | 28 | 10 |
| 1948 | ריבר פלייט | ארגנטינהליגת העל הארגנטינאית | 23 | 3 |
| 1949 | אוניברסידד קאתוליקה | צ'ילהליגת העל הצ'יליאנית | 22 | 8 |
| 1950 | בוקה ג'וניורס | ארגנטינהליגת העל הארגנטינאית | 23 | 7 |
| 1951 | אוניברסידד קאתוליקה | צ'ילהליגת העל הצ'יליאנית | 12 | 2 |
| 1952 | דפנסור ספורטינג | אורוגוואיליגת העל האורוגוואית | 14 | 3 |
| 1953 | פרו קאריל אואסטה | ארגנטינהליגת העל הארגנטינאית | 15 | 1 |
| 1954 | אינדפנדיינטה מדיין | קולומביהליגת העל הקולומביאנית | 12 | 3 |
| 1955 | אינדפנדיינטה מדיין | קולומביהליגת העל הקולומביאנית | 15 | 3 |
| 1956 | אינדפנדיינטה מדיין | קולומביהליגת העל הקולומביאנית | 15 | 6 |
| 1957 | אינדפנדיינטה מדיין | קולומביהליגת העל הקולומביאנית | - | - |
| 1960 | אינדפנדיינטה מדיין | קולומביהליגת העל הקולומביאנית | 2 | 0 |
| 1961 | אינדפנדיינטה מדיין | קולומביהליגת העל הקולומביאנית | 1 | 1 |
| סך הכול בקריירה | סך הכול בקריירה | סך הכול בקריירה | 489 | 221 |

מורנו במדי אוניברסידד קאתוליקה, 1949
מורנו במדי נבחרת ארגנטינה
חנא עטאללה (תאודוסיוס)

| --- | --- |

 לידה:  1965 (בן 59 בערך) ראמה, ישראל
 שם לידה:  ניזאר חנא
 מדינה:  ארץ ישראל 
 כינויים נוספים:  תאודוסיוס
 השכלה:  אוניברסיטת אריסטוטלס של סלוניקי 
 תפקיד:  ארכיבישוף הכנסייה היוונית האורתודוקסית
 השקפה דתית:  נצרות אורתודוקסית, הפטריארכיה היוונית-אורתודוקסית של ירושלים 
 
תאודוסיוס (חנא) מסבסטיה (נולד ב-1965) הוא הארכיבישוף של סבסטיה מהכנסייה היוונית-אורתודוקסית של ירושלים. הוא נקרא לעיתים קרובות גם בשם חנא עטאללה שמשמעותו "מתנת אלוהים" בערבית וביוונית. תאודוסיוס הוסמך לתפקידו ב-24 בדצמבר 2005 בכנסיית הקבר. הוא הערבי-ישראלי השני לכהן בתפקיד ארכיבישוף בהיסטוריה של הבישופות.
ראשית חייו והשכלה

תאודוסיוס נולד בשם ניזאר חנא להורים מזרחיים אורתודוקסים בכפר ראמה שבבקעת בית כרם.
הארכיבישוף תאודוסיוס למד יוונית בירושלים, והמשיך את לימודיו ביוון, שם סיים תואר שני בתאולוגיה בבית הספר לתאולוגיה של אוניברסיטת סלוניקי בשנת 1991.
קריירה כנסייתית

ב-1991 חזר ניזאר חנא לירושלים, שם הפך לנזיר בשם תאודוסיוס והוסמך לדיאקון. באותה שנה הוא נבחר גם כחבר באחוות הקבר. בשנת 1992 תאודוסיוס הוסמך לכומר בכנסיית הקבר וכמה ימים לאחר מכן הועלה לדרגת ארכימנדריט ומונה לאחראי על החלק הערבי של הכנסייה.
תאודוסיוס שימש כדובר ומנהל המחלקה הערבית של הכנסייה, לימד בבתי ספר מקומיים והרצה על נצרות במכללה הערבית למורים בחיפה. בשנת 2006 הוענק לתאודוסיוס תואר דוקטור לשם כבוד לתאולוגיה מהמכון התאולוגי של סופיה בבולגריה על מסירותו לשירות בארץ הקודש.
בשנת 2001 מונה תאודוסיוס לדובר הרשמי של הכנסייה היוונית-אורתודוקסית בירושלים על ידי הפטריארך דיודורוס.
בשנת 2005 הוסמך תאודוסיוס לארכיבישוף של סבסטיה.
פעילות פוליטית ותגובת הרשויות הישראליות

תאודוסיוס התפרסם בזכות הפעילות הפוליטית המתוקשרת שלו, התנגדות לכיבוש, והשמת דגש על חשיבות הזהות הפלסטינית - עמדות שהפכו אותו לפופולרי בקרב ערבים. תאודוסיוס נעצר ונחקר באוגוסט 2002 על ידי השלטונות הישראליים בחשד להסתה לפיגועי התאבדות נגד ישראל ודרכונו נשלל. ב-2016 היה שותף להשקת קמפיין למימון בניית בתי מחבלים שנהרסו על ידי ממשלת ישראל. ב-2019 האשים את ישראל בניסיון להרעיל אותו אך התברר שהיה ריסוס ליד חדרו שהוזמן על ידי הכנסייה עצמה.
במרץ 2003 תאודוסיוס שימש כחבר בוועדה המייעצת החוקתית שעבדה על הטיוטה השלישית של החוקה הפלסטינית. בשנת 2004 זכה בפרס ירושלים של משרד התרבות הרשות הלאומית הפלסטינית. בדצמבר 2009 עזר לחבר את המסמך "זמן פלסטין" (באנגלית: Kairos Palestine) של ארגון בעל אותו השם, שקורא לנוצרים בכלל ונוצרים פלסטיניים בפרט להילחם בכיבוש.
פעילות פוליטית ותגובת הרשויות הישראליות > בתקופת האינתיפאדה השנייה

באוקטובר 2000, תאודוסיוס ייצג את הכנסייה היוונית אורתודוקסית של ירושלים כחלק ממשלחת פלסטינית שהוזמנה על ידי מועצת הכנסיות העולמית (WCC) להציג בפני ועדת האומות המאוחדות לזכויות אדם. בנאומו אמר כי הנוצרים הפלסטינים סובלים כי הם רוצים להישאר במולדתם פלסטין, והאשים את ישראל ב"טיהור אתני נגד הערבים, המוסלמים והנוצרים".
ב-10 באוקטובר 2001, תאודוסיוס השתתף יחד עם מנהיגים נוצרים ומוסלמים נוספים בצעדה מירושלים למחסום בית לחם כדי למחות על התקפות ישראל על אתרים דתיים.
ביולי 2002, שנתיים לתוך האינתיפאדה השנייה, האשים הפטריארך היווני-אורתודוקסי של ירושלים אירנאיוס הראשון את תאודוסיוס בתמיכה בטרור הפלסטיני, לאחר שסירב לחתום על מסמך המגנה את הפעולות הפלסטיניות, והוא פיטר אותו מתפקידו כדובר. הקהילה הערבית-אורתודוקסית הגיבה בפרסום הודעה דחופה הקוראת למשרד החוץ היווני להתערב, והדגישה שתאודוסיוס יישאר דובר הכנסייה עם או בלי הסכמה יוונית. מנהיגים אורתודוקסיים ערביים דחקו בקהילות הנוצריות הערביות האורתודוקסיות בפלסטין ובירדן להחרים את הפטריארך היווני והקימו את "ועדת ההגנה של האב אטאללה חנה" על מנת לתמוך בו.
פעילות פוליטית ותגובת הרשויות הישראליות > פעילות נגד מכירת קרקעות הכנסייה בירושלים

בשנת 2005, תאודוסיוס עזר בהדחתו של הפטריארך אירנאיוס בעקבות האשמות שקרקעות השייכות לכנסייה היוונית-אורתודוקסית נמכרו לארגונים ציוניים. לאחר בחירתו של הפטריארך החדש תיאופילוס השלישי בשנת 2005, מונה תאודוסיוס לארכיבישוף של סבסטיה.
הערות שוליים

1 2 3 4 5  Fadi Hanna, A Rare Day for Orthodoxy in the Holy Land, HCEF, ‏2006-01-03 (באנגלית אמריקאית)
1 2 3 4 5  OrthodoxWiki, Theodosios (Hanna) of Sebastia
1 2 3 4 5 6 7 8  H - Palestinian Personalities, web.archive.org, ‏2012-07-29
1 2  Michael Binyon (2005-01-15). "The struggle to keep the faith in Bethlehem". The Times. נבדק ב-2007-09-14.
↑  בישוף מנצרת נעצר בחשד הסתה לפיגועי התאבדות נגד ישראל, באתר גלובס, 22 באוגוסט 2002
↑  משה שטיינמץ‏, קמפיין חדש בשיתוף הכנסייה היוונית: מימון בנייה של בתי מחבלים שנהרסו, באתר וואלה, 8 בפברואר 2016
↑  איתמר אייכנר, הזמין הדברה: השקר של הארכיבישוף שטען שהורעל על ידי ישראל, באתר ynet, 14 בינואר 2020
↑  Wayback Machine, web.archive.org, ‏2007-07-08
↑  Stephen Brown, Church leader accuses Israel of 'ethnic cleansing' of Palestinians, archive.wfn.org, ‏2000-10-20
↑  Najat Hirbawi (2001–2002). "Chronology of Events: 1 July 2001 to 1 January 2002". Palestine-Israel Journal of Politics, Economics and Culture. 8 (4 and Vol. 9 No 1).
1 2  "Greek Patriarch Fires Archmandrite Atallah Hanna over claims of supporting Palestinian terrorism". Arabicnews.com. 13 ביולי 2002. אורכב מ-המקור ב-2007-03-14. נבדק ב-2007-09-13. {{cite web}}:  (עזרה)
↑  "Church and State". 29 באוגוסט – 4 בספטמבר 2002. אורכב מ-המקור ב-2007-09-15. נבדק ב-2007-09-14. {{cite web}}:  (עזרה)
↑  Adi Bazhala and Israel Shamir (2002-11-14). "Father Theodosios Atallah Hanna Defense Committee". Islamic Human Rights Commission. אורכב מ-המקור ב-2006-07-19. נבדק ב-2007-09-13.
↑  ניר חסון, הסיפור המוזר על הנזיר במגדל, באתר הארץ, 7 בינואר 2011
טרי רולינס

| --- | --- |

רולינס בשנת 2012
 לידה:  16 ביוני 1955 (בן 69) וינטר הייבן, פלורידה, ארצות הברית
 עמדה:  סנטר
 גובה:  2.16 מטרים
 מכללה:  אוניברסיטת קלמסון
 דראפט:  בחירה מספר 14, 1977 אטלנטה הוקס
 קבוצות כשחקן
 1977–1988 1988–1990 1990–1991 1991–1993 1994–1995:  אטלנטה הוקס קליבלנד קאבלירס דטרויט פיסטונס יוסטון רוקטס אורלנדו מג'יק
 הישגים כשחקן
 חמישיית ההגנה הראשונה‏ (1984) חמישיית ההגנה השנייה‏ (1983) מלך החסימות של ה-NBA‏ (1983)
 קבוצות כמאמן
 1993–1999 1999–2000 2000–2002 2001–2003 2006–2007 2007–2008 2013–2015:  אורלנדו מג'יק (עוזר) וושינגטון ויזארדס (עוזר) אינדיאנה פייסרס (עוזר) גרינוויל גרוב וושינגטון מיסטיקס (עוזר) וושינגטון מיסטיקס שיקגו סקיי (עוזר)
ויין מונטה "טרי" רולינס (באנגלית: Wayne Monte "Tree" Rollins; נולד ב-16 ביוני 1955) הוא כדורסלן עבר אמריקאי, אשר שיחק בליגת ה-NBA בין השנים 1977–1995. בכל אחת מ-7 עונותיו הראשונות היה אחד משלושת החוסמים המובילים בליגה, ובעונת 1982/1983 היה "מלך החסימות" עם ממוצע של 4.3 למשחק. ממוצעיו הכוללים לאורך 18 עונותיו ב-NBA היו: 5.4 נקודות, 5.8 ריבאונדים ו-2.2 חסימות למשחק.
קריירת מכללות

רולינס נולד בעיר וינטר הייבן אשר בפלורידה, ובין השנים 1973–1977 למד באוניברסיטת קלמסון שבקרוליינה הדרומית. ב-4 עונותיו בקבוצת הכדורסל של האוניברסיטה רשם ממוצעים של 13.3 נקודות, 11.9 ריבאונדים ו-4.1 חסימות למשחק.
קריירת משחק

בדראפט ה-NBA‏ 1977 נלקח רולינס בבחירה ה-14 על ידי אטלנטה הוקס, במדיה שיחק ב-11 עונותיו הראשונות בליגה. לאורך התקופה היה אחד השחקנים הבולטים של הקבוצה, לצד ג'ון דרו, אדי ג'ונסון ודן ראונדפילד, כאשר העמיד ממוצעים של 7.0 נקודות, 7.4 ריבאונדים ו-2.8 חסימות למשחק ונבחר פעמיים לאחת מחמישיות ההגנה של העונה (בעונות 1983 ו-1984). בעונת 1983 היה מלך החסימות של ה-NBA עם ממוצע של 4.3 חסימות למשחק, וב-6 עונות נוספות היה אחד משלושת החוסמים המובילים בליגה. ב-9 מתוך 11 עונותיו באטלנטה העפילה הקבוצה לפלייאוף, אך באף אחת מהן לא צלחה את הסיבוב השני.
לקראת עונת 1988/1989 חתם על חוזה בקליבלנד קאבלירס, בה שימש כמחליפו מהספסל של בראד דוהרטי. בספטמבר 1990 חתם על חוזה בדטרויט פיסטונס, ובעונתו היחידה עמה העפיל לגמר האזור המזרחי. באוקטובר 1991 עבר ליוסטון רוקטס, ובינואר 1994 חתם על חוזה באורלנדו מג'יק. בעונתו האחרונה בקריירה, 1994/1995, העפיל עם אורלנדו למעמד גמר ה-NBA, בו הפסידה מול הרוקטס בתוצאה 0–4.
בעת פרישתו ממשחק בשנת 1995 ניצב במקום הרביעי ברשימת החוסמים המובילים בתולדות ה-NBA, אחרי כרים עבדול-ג'באר, מארק איטון והאקים אולאג'ואן, עם 2,542 חסימות.
קריירת אימון

בשתי עונותיו כשחקן באורלנדו שימש במקביל גם כעוזר מאמן, תחת בראיין היל, ונשאר בתפקיד זה עד שנת 1999 תחת ריצ'י אדובאטו וצ'אק דיילי. בעונת 1999/2000 היה עוזר מאמן בוושינגטון ויזארדס, ובשתי העונות הבאות החזיק בתפקיד דומה באינדיאנה פייסרס, תחת המאמן אייזיאה תומאס.
בעונת 2002/2003 שימש כמאמן הראשי של קבוצת גרינוויל גרוב מליגת הפיתוח של ה-NBA, בעונתו השנייה והאחרונה של המועדון.
בשנת 2006 מונה לעוזר מאמן קבוצת וושינגטון מיסטיקס מליגת ה-WNBA, שוב כעוזרו של אדובאטו, ולאחר כשנה החליפו כמאמן הראשי. ביולי 2008, לאחר 22 משחקים בעונת 2008, פוטר מהתפקיד. בתקופתו כמאמן הקבוצה רשמו המיסטיקס מאזן כולל של 24 ניצחונות ו-28 הפסדים. בעונות 2013–2015 היה עוזר מאמן בקבוצת שיקגו סקיי מה-WNBA.
הערות שוליים

↑  סטטיסטיקות הקריירה של רולינס ב-NBA, באתר basketball-reference.com
↑  סטטיסטיקות המכללות של רולינס, באתר sports-reference.com
↑  רשימת הנבחרים בדראפט 1977, באתר basketball-reference.com
↑  רולינס מסכם על חוזה בקליבלנד, באתר לוס אנג'לס טיימס, 1 באוגוסט 1988
↑  מובילי ה-NBA בסך חסימות בקריירה, נכון ל-1995, באתר basketball-reference.com
↑  סטטיסטיקות האימון של רולינס ב-NBA, באתר basketball-reference.com
↑  רולינס מונה למאמן גרינוויל, בארכיון אתר ליגת הפיתוח, 11 ביולי 2002
↑  קנלו מחליף את רולינס כמאמן המיסטיקס, באתר ESPN,‏ 19 ביולי 2008
טרי ריצ'רדסון

| --- | --- |
טרי ריצ'רדסון, 2011
 לידה:  14 באוגוסט 1965 (בן 59) ניו יורק, ניו יורק, ארצות הברית 
 מקום לימודים:  בית הספר התיכון הוליווד  Nordhoff High School 
 תקופת הפעילות:  מ-1993 
 www.terryrichardson.com
 
טרנס "טרי" ריצ'רדסון (באנגלית: Terrence "Terry" Richardson; נולד ב-14 באוגוסט 1965) הוא צלם אופנה אמריקאי שעבודותיו ידועות בסגנונן הבוטה והפרובוקטיבי. הוא צילם קמפיינים עבור מארק ג'ייקובס, טום פורד, איב סן-לורן, ולנטינו, בולגארי ואחרים, ועבד עם המגזינים הנחשבים רולינג סטון, GQ, ווג, הרפרס בזאר, ואניטי פייר, i-D ו-Vice. בנוסף, ריצ'רדסון הוא צלם דיוקנאות מבוקש אשר צילם ידוענים רבים דוגמת ביונסה, מיילי סיירוס, אובמה, ריהאנה, ג'וני דפ, קיילי ג'נר ובר רפאלי.
החל משנת 2001, ריצ'רדסון הואשם על ידי דוגמניות רבות בניצול ותקיפה מינית במהלך צילומים. בשנת 2017, בעקבות תנועת Me Too, הודיעה חברת התקשורת האמריקאית קונדה נאסט(אנ'), שבבעלותה 19 מותגים ומגזינים שעבדו עמו בעבר, שהיא מחרימה את ריצ'רדסון ושאין בכוונתה להעסיק אותו יותר; עבודות שהוזמנו ממנו אך טרם פורסמו נגנזו והוחלפו באחרות. בינואר 2018, דווח כי ריצ'רדסון נמצא תחת חקירה של משטרת העיר ניו יורק בעקבות האשמות מרובות על תקיפות והטרדות מיניות; חקירה זו עדיין נמשכת.
ביוגרפיה

ריצ'רדסון נולד בניו יורק. אביו בוב היה צלם אופנה שסבל מסכיזופרניה והיה מכור לסמים. אימו נורמה הייתה סטייליסטית ורקדנית. בילדותו, הירבה להתלוות אליה בעבודתה והתוודע לעולם האופנה בפריז ובלונדון. בנעוריו גדל והתחנך בהוליווד ומכרים מן התקופה מתארים אותו כביישן וחסר כישורים חברתיים. בין היתר עסק בנעוריו בנגינת גיטרה בס בלהקת רוק ולמד צילום.
החל משנות ה-90 עסק בצילום אופנה מקצועי ובין היתר צילם עבור בתי אופנה נחשבים כגון מרק ג'ייקובס, טום פורד, ואיב סן לורן. בנוסף לכך צילם עבור מגזינים חשובים בתחום הפופ והאופנה כגון רולינג סטון, ווג, וניטי פייר ואחרים.
ריצ'רדסון עוסק גם בבימוי של קטעי וידאוקליפים מוזיקליים כאשר המפורסמים שבהם היו לסינגל XO של הזמרת ביונסה והקליפ השערורייתי לשיר Wrecking Ball שביים לזמרת מיילי סיירוס.
עד כה פרסם ריצ'רדסון 13 ספרי צילום של עבודותיו. בשנת 2012 הציג ריצ'רדסון לראשונה תערוכה אישית של יצירותיו בגלריה לאומנות בת זמננו בלוס אנג'לס. באותה שנה הודיעה הזמרת ליידי גאגא כי ריצ'רדסון יצלם סרט דוקומנטרי על חייה.
ריצ'רדסון היה נשוי בעבר לדוגמנית ניקי הוברתי ומאז שחלתה בסרטן הוא מנהל מערכת יחסים עם הדוגמנית והשחקנית הקנדית שלום הרלו. בין היתר, ביים את הקליפ "Vai Malandra" עבור אניטה.
סגנון אמנותי

עבודתו של ריצ'רדסון מתאפיינת במספר מוטיבים החוזרים על עצמם בקביעות. הוא מרבה לצלם דמויות מפורסמות מעולם האופנה והמשחק במצבי חיים רגילים או במהלך ביצוע תנועה טבעית בגובה העיניים, תוך שימוש במצלמת אינסטנט. ריצ'רדסון מצלם בדרך כלל על רקע של מסך לבן. לעיתים הוא מצטרף בעצמו, עם סימני ההיכר שלו, משקפיו הגדולות ופאות הלחיים הארוכות, למושא העיקרי של הצילום, ונתפס כחלק מן הצילום או הרקע שלו.
צילומי העירום שלו משקפים מיניות בוטה או מתעדים פעילות מינית מרומזת ואף מפורשת על גבול הפורנוגרפיה. עבודותיו של ריצ'רדסון והמיניות המתפרצת העולה מהם הפכו אותו לשנוי במחלוקת.
תקיפות והטרדות מיניות

ריצ'רדסון הואשם פעמים רבות בניצול ותקיפה מינית של דוגמניות במהלך צילומים. כאשר צילם אותן, לעיתים ללא הסכמה מפורשת, מבצעות אקטים או בתנוחות מיניות. הועלו כלפיו טענות כי הוא מבצע מניפולציות מקצועיות כלפי דוגמניות צעירות ובתחילת דרכן החוששות להתלונן ולאבד את הסיכוי להתקדם בענף. חלק מן הדוגמניות התלוננו בעילום שם כי ריצ'רדסון מרבה לגעת בגופן העירום בזמן הצילומים.
ריצ'רדסון עצמו הגיב לטענות הללו כי מדובר בשקרים וכל צילומיו בוצעו מתוך הסכמה ושיתוף פעולה עם הדוגמניות.
הערות שוליים

↑  Caroline Davies, Fashion photographer Terry Richardson accused of sexually exploiting models, The Guardian, ‏19 במרץ 2010
↑  Barbara Ellen, Terry Richardson pushed fashion over the edge into sleaze, The Guardian, ‏29 באוקטובר 2017
↑  Ben Riley-Smith, Nick Allen, Exclusive: Terry Richardson banned from working with Vogue and other leading mags, leaked email shows, The Telegraph, ‏23 באוקטובר 2017
↑  Hannah Ellis-Petersen, Fashion brands drop Terry Richardson over allegations of abuse on shoots, The Guardian, ‏24 באוקטובר 2017
↑  Brian Niemietz, Nancy Dillon, Terry Richardson under investigation by NYPD after models accuse him of sex assault, New York Daily News, ‏2 בינואר 2018
| --- | --- |
בקרת זהויות :  NLI: 987007411866005171  BIBSYS: 4098253  BnF: cb14611722f (data)  GND: 123688523  ISNI: 0000 0001 1681 5042  LCCN: nb91006401  MusicBrainz: 2ca13888-a852-4d28-b788-8ba396f09652  NKC: xx0056618  NTA: 238296253  PIC: 18456  RKD: 393848  SELIBR: 276827  SUDOC: 085182796  ULAN: 500125005  VIAF: 120510683   WorldCat (עם VIAF): 120510683
טינופת וחוכמה

| --- | --- |

 בימוי:  מדונה
 הופק בידי:  ניקולה דורינג
 תסריט:  מדונה   דן קדן
 עריכה:  ראסל איקה
 שחקנים ראשיים:  יוג'ין היץ   הולי ווסטון   ויקי מק'קלור   ריצ'רד אי. גרנט   אולגאר פדורו
 צילום:  טים מוריס-ג'ונס
 מדינה:  בריטניה
 חברת הפקה:  סמטקס פילמס   HSI לונדון
 חברה מפיצה:  IFC Films
 שיטת הפצה:  וידאו על פי דרישה 
 הקרנת בכורה:  13 בפברואר 2008 (Berlinale)   17 באוקטובר 2008 (הפצה מוגבלת)
 משך הקרנה:  81 דקות
 שפת הסרט:  אנגלית • רוסית
 סוגה:  קומדיה • סרט דרמה • מחזמר
 הכנסות:  $354,628
 הכנסות באתר מוג'ו:   filthandwisdom
 דף הסרט ב־IMDb
 
"טינופת וחוכמה" (באנגלית Filth and Wisdom) הוא סרט דרמה-קומדיה בריטי משנת 2008 בבימויה של מדונה ובכיכובם של יוג'ין היץ, הולי ווסטון, ויקי מק'קלור וריצ'רד אי. גרנט. הוא צולם בלונדון, אנגליה, בין התאריכים 14–29 במאי 2007. שניים מאתרי הצילומים היו מועדוני חשפנות. סצנות נוספות צולמו ביולי 2007.
הסרט הוקרן בבכורה עולמית בפסטיבל הסרטים הבין-לאומי בברלין, ב-13 בפברואר 2008 ובו נכחו מדונה וצוות השחקנים היץ, ווסטון ומק'קלור. הסרט לא זכה לביקורות חיוביות רבות. ב-17 באוקטובר 2008, הסרט הופץ בהוצאה מוגבלת. הסרט הוא הראשון שיצא על ידי חברת הסרטים של מדונה, סמטקס פילמס.
עלילה

הסרט מתואר כסרט קומדיה, דרמה, מחזמר ורומנטיקה. הסיפור עוסק סביב מהגר אוקראיני בשם AK (יוג'ין היץ) ושתי השותפות שלו: הולי (הולי ווסטון), רקדנית בלט שעובדת כחשפנית ורקדנית עמוד במועדון מקומי וג'ולייט (ויקי מק'לור), עוזרת בבית מרקחת, שחולמת לנסוע לאפריקה כדי לעזור לילדים רעבים.
ביקורת

כלפי הסרט הופנו ביקורות שליליות: באתר הסרטים Rotten Tomatoes קיבל ציון של 28%, על סמך 53 ביקורות. בטיימס טענו ש"מדונה יכולה להיות גאה". בדיילי טלגרף תואר כסרט "שלא נעשו בו מאמצים רבים", אך נאמר שם גם כי "מדונה כן הצליחה להראות צד חיובי בזכותו".
פיטר ברדשאו מהגרדיאן כתב, "ובכן, הסרט היה צריך לקרות. מדונה הייתה שחקנית נוראית בכל כך הרבה סרטים ועכשיו, היא גם הוכיחה את עצמה כבמאית נוראית". ג'ונתן רומני מ-Screen International כינה את הסרט כ-"פרויקט יהיר וטוב ומהממוצע" והוסיף כי מדובר ב-"קומדיה זולה".
צוות

אדה − די. ג'יי.
אולגאר פדורו − אביו של א.ק.
יוג'ין היץ − א.ק.
הולי ווסטון − הולי
ויקי מק'קלור − ג'ולייט
ריצ'רד אי. גרנט − פרופסור פלין
סטיבן גרהאם − הארי בכמן
אינדר מנוחה − סרדיפ
שובו קאפור − אשתו של סרדיפ
אליוט לייווי − איש עסקים
קלייר ווילקי − קלואי
חנה וולטרס − אשת איש העסקים
קרדיטים

בימוי: מדונה
הפקה: ניקולה דורינג
הפקה בפועל: מדונה
תסריט: מדונה ודן קדן
מנהל הצילום: טים מוריס ג'ונס
עריכה: ראסל איקה
עיצוב הפקה: גדעון פונטה
עיצוב תלבושות: בי
אורך: 81 דקות
חברת הפקה: סמטקס פילמס (בשיתוף HSI לונדון)
טינוס אוסנדרפ

מרטינוס "טינוס" ברנרדוס אוסנדרפ (בהולנדית: Martinus "Tinus" Bernardus Osendarp; ‏ 21 במאי 1916 – 20 ביוני 2002) היה אתלט הולנדי. אלוף אירופה (פריז 1938) ובעל שתי מדליות ארד אולימפיות (ברלין 1936) בריצת 100 מטר ובריצת 200 מטר.
ביוגרפיה

אוסנדרפ נולד בדלפט.
באליפות אירופה הראשונה באתלטיקה שנערכה בטורינו, איטליה בשנת 1934 זכה אוסנדרפ בשתי מדליות ארד, בריצת 200 מטר בתוצאה של 21.6 שניות, אחרי בן ארצו כריס ברכר (21.5 שניות) ויוזף שיר מהונגריה (21.5 שניות) ובריצת שליחים 4x100 מטר בתוצאה של 41.6 שניות, אחרי גרמניה (41.0 שניות) והונגריה (41.4 שניות). נוסף לכך, הוא סיים במקום חמישי בריצת 100 מטר בתוצאה של 10.9 שניות.
ביוגרפיה > שתי מדליות ארד אולימפיות

באולימפיאדת ברלין (1936) זכה אוסנדרפ בשתי מדליות ארד, בריצת 100 מרט בתוצאה של 10.5 שניות, אחרי ג'סי אוונס (10.3 שניות) וראלף מטקלף (10.4 שניות), שניהם מארצות הברית ובריצת 200 מטר בתוצאה של 21.3 שניות, אחרי ג'סי אוונס שקבע שיא עולם חדש של 20.7 שניות ומארק רובינסון אף הוא מארצות הברית (21.1 שניות). בשלב הגמר של ריצת שליחים 4x100 מטר הוא הפיל את המקל ובכך נמנע ממנו לזכות במדליה נוספת. כשחזר לארצו הוא כונה בפי התקשורת "האצן הלבן הטוב ביותר".
ביוגרפיה > אלוף אירופה

באליפות אירופה שנערכה בפריז, צרפת בשנת 1938 זכה אוסנדרפ בשתי מדליות זהב, בריצת 100 מטר בתוצאה של 10.5 שניות, לפני אורציו מריאני מאיטליה (10.6 שניות) ולנארט סטרנדברג משוודיה (10.6 שניות) ובריצת 200 מטר בתוצאה של 21.2 שניות, לפני יאקוב שוירינג מגרמניה הנאצית (21.6 שניות) ואלן פנינגטון מבריטניה (21.6 שניות).
ביוגרפיה > פושע מלחמה

אוסנדרפ עבד כקצין במשטרת הולנד בהאג. עם כיבוש הולנד על ידי הוורמאכט בשנת 1940 במלחמת העולם השנייה עבר לעבוד בשירות הביטחון הגרמני. מאוחר יותר הוא הצטרף למפלגה הנאצית והפך לחבר מתנדב באס אס. הוא סייע באופן פעיל לגירוש יהודי הולנד.
בשנת 1948, נידון אוסנדרפ ל-12 שנות מאסר בגין פשעי המלחמה. הוא זכה לשחרור מוקדם בשנת 1953 ועבר ללימבורג לעבוד במכרות. הוא נפטר בשנת 2002.
שיאים אישיים

ריצת 100 מטר: 10.4 שניות (1936)
ריצת 200 מטר: 21.1 שניות (1936)
חסאן תמבכתי

חסאן מוחמד תמבכתי (בערבית: حسان محمد تمبكتي בתעתיק: חסאן מחמד תמבכתי; נולד ב-9 בפברואר 1999 בריאד שבערב הסעודית) הוא כדורגלן סעודי המשחק בעמדת הבלם בקבוצת אל הילאל מליגת העל הסעודית ובנבחרת ערב הסעודית.
קריירת מועדונים

תמבכתי גדל במחלקת הנוער של א-שבאב. ב-31 במאי 2018 חתם על חוזה מקצועני ראשון במועדון.
ב-31 באוגוסט 2019 הושאל למשך עונה אחת לאל-וחדה מליגת העל הסעודית. הוא ערך שמונה הופעות ליגה במהלך תקופת ההשאלה, ובסופה חזר לא-שבאב.
קריירה בינלאומית

ב-10 באוגוסט 2019 ערך תמבכתי את הופעת הבכורה שלו בנבחרת ערב הסעודית, בהפסד 0–3 לנבחרת ירדן במסגרת אליפות מערב אסיה 2019. בשנת 2022 זכה עם נבחרת ערב הסעודית עד גיל 23 בטורניר גביע אסיה עד גיל 23.
נכלל בסגל נבחרת ערב הסעודית לטורניר מונדיאל 2022.
נכלל בסגל נבחרת ערב הסעודית לטורניר גביע אסיה 2023.
תארים

אליפות אסיה עד גיל 19 (1): 2018
גביע אסיה עד גיל 23 (1): 2022
הערות שוליים

↑  بالصور.. الشباب يجدد عقود تمبكتي والعمران באתר Al-Mowaten, ‏ 31 במאי 2018 (בערבית)
↑  إدارة ⁧ الوحدة⁩ تتعاقد مع لاعب نادي الشباب، ومنتخبنا الوطني حسان تمبكتي لمدة عام בחשבון הטוויטר הרשמי של אל-וחדה, 31 באוגוסט 2019 (בערבית)
↑  قائمة الأخضر في كأس العالم FIFA قطر בחשבון הטוויטר הרשמי של נבחרת ערב הסעודית, 11 בנובמבר 2022 (בערבית)
↑  مانشيني يعلن قائمة الأخضر المشاركة في كأس آسيا 2023 באתר הרשמי של התאחדות הכדורגל הסעודית, 2 בינואר 2024 (בערבית)
| נבחרת ערב הסעודית – מונדיאל 2022 |
| --- | --- | --- |
|  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר |  1 א-רביעי •  2 אל-גנאם •  3 מאדו •  4 אל-עמרי •  5 אל-בולייהי •  6 אל-בורייכ •  7 אל-פרג' •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 א-שהראני •  14 עוטייף • 15 אל-חסן • 16 א-נג'עי • 17 תמבכתי • 18 אל-עאבד • 19 באהברי • 20 אל-עבוד • 21 אל-עוויס • 22 אל-עקידי • 23 כנו • 24 נ. א-דאווסרי • 25 עסירי • 26 שראחילי • מאמן: רנאר | ערב הסעודית |
| נבחרת ערב הסעודית – גביע אסיה בכדורגל 2023 |
| --- | --- | --- |
|  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 אל-חסן • 15 אל-ח'ייברי • 16 א-נג'עי • 17 תמבכתי • 18 גריב • 19 פ. אל-מוואלד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 יחיא • 26 אל-גאמדי • מאמן: מאנצ'יני |  1 אל-עקידי •  2 א-סקור •  3 א-סלולי •  4 לאג'אמי •  5 אל-בולייהי •  6 ע. אל-מוואלד •  7 עלי •  8 אל-מאלכי •  9 אל-בורייכאן •  10 ס. א-דאווסרי •   11 א-שהרי •  12 עבד אל-חמיד • 13 כאדש •  14 אל-חסן • 15 אל-ח'ייברי • 16 א-נג'עי • 17 תמבכתי • 18 גריב • 19 פ. אל-מוואלד • 20 רדיף • 21 א-נג'אר • 22 אל-כסאר • 23 כנו • 24 נ. א-דאווסרי • 25 יחיא • 26 אל-גאמדי • מאמן: מאנצ'יני | ערב הסעודית |
זאב דרורי (איש עסקים)

| --- | --- |
אין תמונה חופשית
 לידה:  1940 (בן 84 בערך) תל-אביב, פלשתינה (א"י) 
 מדינה:  ארצות הברית 
 תפקיד:  מנהל כללי (2007–אוקטובר 2008) 
 
זאב דרורי (נולד ב-1940) הוא יזם טכנולוגיה אמריקאי, יליד ישראל, המתגורר כיום בקליפורניה. דרורי היה המייסד והמנכ"ל של חברת Monolithic Memories, שהתמזגה ב-1987 עם חברת Advanced Micro Devices. הוא שימש כנשיא ומנכ"ל טסלה מוטורס בשנים 2007–2008 ועזר ליישם תוכנית הבראה לחברה, לאחר שנקלעה לקשיים כספיים וטכניים.
ביוגרפיה

זאב דרורי נולד וגדל בתל אביב. אביו עבד בעיריית תל אביב ואמו הייתה עקרת בית. המשוררת לאה גולדברג הייתה שכנה, ודרורי היה בין הילדים שהונצחו בספרה "ידידי מרחוב ארנון". הוא לא גילה עניין בלימודים, עזב את הבית בגיל 13 ועבור כילד חוץ לקיבוץ חולדה, ולמרות גילו הצעיר החל לעבוד בשדות הקיבוץ כטרקטוריסט.
דרורי התגייס לצה"ל בגיל 17, ושימש כקצין בחטיבת הצנחנים. עם שחרורו מהצבא השלים דרורי את בחינות הבגרות, ונסע לארצות הברית ללמוד. הוא התקבל לפוליטכניק של ברוקלין בניו יורק, ובמקביל פרנס את עצמו בעבודות מגוונות, כולל כמנקה ארובות, מדיח כלים, עובד בבית מטבחיים ובמחסן עצים.